་ནི་རི་ཏི྾། མ་ཧཱ་ཀོ་རོ་ཙ་ན྾། ཧཱུཾ། གདུག་ཅན་དགྲ་བགེགས་བསྒྲལ་བ་
ལས་བྱུང་བའི། ། སྙིང་ཁྲག་ཨགྷཾ་དབང་བོའི་མེ་ཏོག་སྤུངས། ། ཤ་ཆེན་བདུག་སྤོས་ཚིལ་
ཆེན་མར་མེ་སྦར། ། མཁྲིས་པའི་དྲི་ཆབ་ཤ་རུས་ཞལ་ཟས་དང་། ། ཐོད་རྔ་རྐང་གླིང་རོལ་མོ་
སྙན་ཅིང་བརྗིད། ། ཁྲག་འཛག་གཡང་བཞིའི་བླ་བྲེ་མཁའ་ལ་བྲིས། ། དོན་སྙིང་རྒྱུ་མའི་ལྡ་
ལྡི་འཕྱང་འཕྲུལ་གཡོ། ། མགོ་ཕྲེང་དོ་ཤལ་བྱུག་རྫས་རུས་རྒྱན་སོགས། ། དྲག་པོའི་མཆོད་
ཚོགས་མ་ཚང་མེད་པ་ཡིས། ། གསང་བདག་ལྷ་ཚོགས་བཀའ་སྡོད་སྲུང་མར་བཅས། །
ཐུགས་དམ་གཉན་པོ་དབྱིངས་སུ་སྐོང་གྱུར་ནས། ། བར་ཆད་ཀུན་བཟློག་དངོས་གྲུབ་མ་
ལུས་སྩོལ། ། ཞེས་བསྟབ་ལ་བསྒྲལ་བསྐང་བྱ། ལིང་རོ་རྣམས་ཆ་གཅིག་གཏོར་ཆེན་དུ་འབུལ། ཆ་གཅིག་
བཟློག་པའི་སྐབས་ཀྱི་གཏོར་ཆུང་རྣམས་ལ་ཁྱབ་པར་བཀྲམ། དེ་ནས་སྒྲུབ་པ་བོ་རྣམས་ཚོགས་ལ་རོལ་ཅིང་། ལྷག་
མ་གཞུང་ལྟར་བཏང་། བཟློག་ལས་ལ་ཐོག་མར་བཞེངས་བསྐུལ་ནི། ཧཱུཾ་ཧཱུཾ་ཧཱུཾ། ཆོས་དབྱིངས་བདེ་ཆེན་
གདོད་མའི་ཞིང་ཁམས་དང་། ། འོག་མིན་ལྕང་ལོ་ཅན་སོགས་གཞལ་ཡས་སུ། ། མཐིང་
ནག་གྲུ་གསུམ་ཨེ་ཡི་དཀྱིལ་འཁོར་ནས། ། རབ་འབྱམས་རྒྱལ་བའི་མཐུ་སྟོབས་གཅིག་
བསྡུས་པ། ། གཏུམ་ཆེན་དྲེགས་པ་ཀུན་འདུལ་ཁྲོ་བོའི་རྒྱལ། ། སྲིད་གསུམ་གདུག་པ་
འདུལ་ཕྱིར་སྐུར་བཞེངས་ཤིག ། ཆོས་ཉིད་དོན་དམ་དབྱིངས་ཀྱི་མཁའ་ཀློང་ནས། ། ཁྲོ་མོ་
དབྱིངས་ཀྱི་དབང་ཕྱུག྾། ། གདུག་པ་མཐར་བྱེད་སྐུ་ཡི་དཀྱིལ་འཁོར་ནས། ། ཁྲོ་རྒྱལ་ཡ་
མཱནྟ་ཀ྾། ། འགག་མེད་དྲག་སྔགས་གསུང་གི་དཀྱིལ་འཁོར་ནས། ། དབང་ཆེན་ཧ་ཡ་གྲི་
ཝ྾། ། བདེ་སྟོང་འགྱུར་མེད་ཐུགས་ཀྱི་དཀྱིལ་འཁོར་ནས། ། ལོངས་སྐུ་ཡེ་ཤེས་སེམས་
དཔའ྾། ། ཁྲོ་རྒྱལ་དབུ་གཙུག་རལ་བའི་དཀྱིལ་འཁོར་ནས། ། འཕྲིན་ལས་བྱ་ཁྱུང་རྒྱལ་
པོ྾། ། ལྷ་དང་དྲི་ཟ་འདུལ་བའི་དཀྱིལ་འཁོར་ནས། ། བུདྡྷ་རིགས་ཀྱི་གསང་བང
བདག྾། །
གྲུལ་བུམ་གཤིན་རྗེ་འཇོམས་པའི་དཀྱིལ་འཁོར་ནས། ། ཁྲོ་རྒྱལ་རཏྣ་གསང་བདག྾། ། ས་
བདག་ཀླུ་གཉན་འདུལ་བའི་དཀྱིལ་འཁོར་ནས། ། ཁྲོ་རྒྱལ་པདྨ་གསང་བདག྾། ། གནོད་
སྦྱིན་སྲིན་པོའི་གདོན་འཇོམས་དཀྱིལ་འཁོར་ནས། ། ཁྲོ་རྒྱལ་ཀརྨ་གསང་བདག྾། །
120

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
འཕྲིན་ལས་རྣམ་བཞི་ལྷུན་གྲུབ་དཀྱིལ་འཁོར་ནས། ། ཚད་མེད་སྒོ་བ་རྣམ་བཞི྾། ། སངས་
རྒྱས་བསྟན་པ་སྲུང་བའི་ཕོ་བྲང་ནས། ། དཔལ་མགོན་མ་ནིང་ནག་པོ྾། ། དམ་ཉམས་རྗེས་
གཅོད་གསང་སྔགས་སྲུང་མའི་གཙོ། ། མ་མོ་ཨེ་ཀ་ཛ་ཊི྾། ། སྲིད་གསུམ་ཟ་བྱེད་བསྟན་
དགྲའི་སྲོག་གི་གཤེད། ། གཟའ་རྒོད་ཁྱབ་འཇུག་ཆེན་པོ྾། ། དམ་ཉམས་ཞིང་བཅུའི་སྲོག་
དབུགས་སྡུད་བྱེད་པའི། ། གནོད་སྦྱིན་བཤན་པ་དམར་ནག྾། ། རྣལ་འབྱོར་བཀའ་བསྒྲུབ་
ཟབ་གཏེར་སྲུང་མའི་གཙོ། ། དམ་ཅན་རྡོ་རྗེ་ལེགས་པ྾། ། ཉམས་པའི་དབུགས་སྡུད་
བཟློག་མེད་ནད་ཀྱི་བདག ། ཀླུ་བདུད་ཀཱ་ལ་ཡཀྵ྾། ། གཙུག་ལག་ཆོས་འཁོར་སྐྱོང་མཛད་
སྲུང་མའི་གཙོ། ། རྒྱལ་པོ་ལི་བྱིན་ཧ་ར྾། ། རིང་ནས་རིགས་དང་སྐྱེ་བར་འགོ་བའི་ལྷ། །
བསྟེན་མཆོད་སྲུང་མ ང་མའི་ཚོགས་རྣམས྾། ། ཞི་བའི་དབྱིངས་ལས་འབར་བའི་སྐུར་བཞེངས་
ཏེ། ། གདུག་ཅན་དྲག་པོའི་ལས་ཀྱིས་འདུལ་བ་ཡི། ། ཐུགས་དམ་གཉན་པོ་དབྱིངས་ནས་
བསྐུལ་བགྱིད་ན། ། མི་བཟད་མཐུ་སྟོབས་དབྱུང་བའི་དུས་ལ་བབས། ། བསྒྲལ་བའི་ཞིང་
གྱུར་གཟུགས་ཅན་གཟུགས་མེད་དཔུང་། ། མཐའ་དག་དྲགཤུལ་ཆད་པས་ཐལ་བར་རློག །
ཤ་ཁྲག་རུས་གསུམ་ཚོགས་ཀྱི་འཁོར་ལོར་བཞེས། ། རྣམ་ཤེས་སྐྱེ་མེད་ཆོས་ཀྱི་དབྱིངས་སུ་
དྲོངས། ། སྙིགས་དུས་གནོད་བྱེད་རྒྱལ་འགོང་དམ་སྲིའི་དཔུང་། ། ཕ་རོལ་བན་བོན་སྔགས་
པའི་མཐུ་བྱེད་སོགས། ། བར་ཆད་རྐྱེན་གྱིས་བསྐྱེད་པའི་ནད་རིམས་དང་། ། སྲི་ཀེ
མིན་འཆི་སོགས་ཕྱི་ཡི་གེགས། ། གཉིས་འཛིན་འཁྲུལ་རྟོག་ནང་གི་བར་གཅོད་ཚོགས། །
གསང་བ་སེ ཐ་སེམས་ཉིད་སྟོང་བའི་མཁའདབྱིངས་སུ། ། བསྐལ་པའི་རླུང་གིས་སྤྲིན
བསྐྲད་པ་བཞིན། ། ལྷག་མེད་བཟློག་ཅིང་བསྒྱུར་བའི་འཕྲིན་ལས་མཛོང མཛོད། ། ཅེས་བསྐུལ་ལ་
ཀ་པ་དངོས་ནི། ཧཱུཾ ཆོས་དབྱིངས་སྤྲོས་བྲལ་འགག་མེད་ཀློང་ཡངས་ནས། ། ཞེས་སོགས་རིམ་
བཞིན་བཏང་ལ། དམ་རྫས་རྒྱན་གྱི་གཏོར་མ་འདི་བཞེས་ལ། ཞེས་པའི་སྐབས། བཟློག་ཚད་དང་པོ་བཞི་
ལ་གཏོར་ཆུང་རེ་རེ་དང་། དེ་ནས་གཉིས་ལ་བཞི་ཚན་རེ་ལྷན་དུ་གཏོར་ཆེན་ནང་དུ་འབུལ། ཐ་མ་གཉིས་ལ་
གཏོར་ཆུང་རེ་རེ་བཀའ་སྲུང་གི་གཏོར་མའི་ནང་དུ་འཕུལ། དེ་ལྟར་བཟློག་བསྐུལ་རྣམས་རྫོགས་ནས། བྷྱོཿ སངས་
ང་། ། སྲི་ཀེག་དུས་
ན་ཚོགས་
121

གསང་བདག་གི་ཟོར་གྱི་འཕྲིན་ལས།
རྒྱས་བསྟན་པ་གཉན་པོ་བཤིག་པ་བཟློག ། ཅེས་སོགས་བཟློག་པ་རྣམ་རྒྱལ་སྟོབས་ཀྱི་མཚོན་ཆ་བཟློག་
སྔགས་དང་བཅས་བརྗོད། ཐུན་གཏོར་བྱ་བར་འདོད་ན། དམར་གཏོར་ཟུར་གསུམ་ཤ་ཁྲག་མཚེ་ཡུངས་ཀྱིས་བརྒྱན་
པ་བཤམས་ལ། ན་མོ་རིག་འཛིན་རྩ་བརྒྱུད་བླ་མ་དང་། ། རྒྱལ་བ་ཞི་ཁྲོ་བཀའ་སྡོད་སྲུང་མའི་
ཚོགས། ། ཁྱད་པར་ཆེ་མཆོག་གསང་བདག་ཧེ་རུ་ཀ ། དཀྱིལ་འཁོར་ལྷ་ཚོགས་བཀའ་ཡི་
སྲུང་མར་བཅས། ། བདེན་པ་ཆེན་པོའི་མཐུ་སྟོབས་ནུས་པ་ཡིས། ། བསྟན་པའི་སྤྱི་དགྲ་རྣལ་
འབྱོར་སྒོས་ཀྱི་དགྲ། ། དཔོན་སློབ་དགོན་གནས་མི་ནོར་བཅས་པ་ལ། ། གནོད་ཅིང་འཚེ་
བའི་གདུག་ཅན་དགྲ་དང་བགེགས། ། རྒྱལ་འགོང་དམ་སྲི་བྱད་མ་རྦོད་གཏོང་མཁན། ། ཕྱི་
ནང་བར་ཆད་རྐྱེན་ངན་མ་ལུས་པ། ། དམ་རྫས་དམར་ཆེན་གཏོར་མ་འདི་ཉིད་ལ། ། རང་
དབང་མེད་པར་བཀུག་ཅིང་བསྟིམ་པར་གྱུར། ། བཛྲ་ཨཾ་ཀུ་ཤ་ཛཿ བཛྲ་པཱ་ཤ་ཧཱུཾ། བཛྲ་སྤོ་ཊ་
བཾ། བཛྲ་གྷཎྚ་ཧོཿ ཞེས་ལན་གསུམ་སོགས་བརྗོད་ལ་དམིགས་བྱ་འགུགས་བསྟིམ་བྱ། གཏོར་སྣོད་བྷནྡྷུ་
ཡངས་ཤིང་རྒྱ་ཆེ་བར། ། གནོད་བྱེད་བསྒྲལ་བའི་ཤ་ཁྲག་རུས་པའི་ཚོགས། ། ཟག་མེད་བདེ་
ཆེན་བསྐྱེད་པའི་དམ་ཚིག་རྫས། ། ཡེ་ཤེས་བདུད་རྩིའི་རྒྱ་མཚོ་ཆེན་པོར་གྱུར། ། ཨོཾ་ཨཱཿཧཱུཾ།
མ་ཧཱ་བ་ལིཾ་ཏ་ཧཱུཾ་ཧྲཱིཿ ལན་གསུམ་བརྗོད་ལ་བདུད་རྩིར་བྱིན་གྱིས་བརླབས། སྙིང་བོའི་མཐར་མ་ཧཱ་མཾ་
ས་རཀྟ་ཀིཾ་ནི་རི་ཏི་བ་ལིཾ་ཏ་ཁཱ་རཾ་ཁཱ་ཧི། ལན་གསུམ་གྱི་ཕུལ་ལ། ཧཱུཾ། གཏུམ་ཆེན་ཁྲོ་རྒྱལ་འབར་
བའི་ལྷ་ཚོགས་དང་། ། བཀའ་ཡི་འཁོར་ཚོགས་ལྷ་སྲིན་སྡེ་བརྒྱད་བཅས། ། དམར་ཆེན་ཤ་
ཁྲག་གཏོར་མ་འདི་བཞེས་ལ། ། དྲག་པོ་ཟོར་གྱི་འཕྲིན་ལས་དུས་ལ་བབ། ། ནད་གདོན་
བྱད་ཕུར་སྟེང་འོག་བར་གསུམ་གདོན། ། ཕྱི་ནང་བར་ཆད་རྐྱེན་ངན་མ་ལུས་པ། ། ཕ་རོལ་
བསྟན་དགྲ་དམ་ཉམས་བྱད་མའི་སྟེང་། ། མྱུར་དུ་བཟློག་ཅིང་བསྒྱུར་བའི་འཕྲིན་ལས་
པཛོད། ། ཅེས་བརྗོད་ལ་གཏོར་མ་དགྲ་ཕྱོགས་སུ་འཕང་། དེ་ནས་ལས་གཞུང་གི་ཆད་ཐོ་དང་། འོག་ནས་འབྱུང་
བ་ལྟར་བསྟན་མ་སྐྱོང་། བྲོ་བརྡུང་། གཏང་རག་གི་མཆོད་བསྟོད་བཟོད་གསོལ་སྨོན་ཤིས་རྣམས་བྱ། གྲོལ་ཉིན་
བཟློག་པའི་རྗེས་སུ། གཏོར་མའི་ལྷ་ལ་མཆོད་བསྟོད་མདོར་བསྡུས་གོང་ལྟར་བྱས་ཏེ་ཡིག་བརྒྱ་བརྗོད། ཧཱུཾ། བཛྲ་
ཨུ་ཏིཥྛ། ཧཱུཾ་མདུན་བསྐྱེད་དཀྱིལ་འཁོར་ཡེ་ཤེས་ལྷ་ཡི་ཚོགས། ། སྐད་ཅིག་མདུན་གྱི་ནམ་
122

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
མཁའི་དབྱིངས་སུ་བྱོན། ། དམ་ཚིག་ལྷ་ཚོགས་འོད་ཞུ་བདག་ལ་ཐིམ། ། སླར་ཡང་གཏོར་
ཆེན་དྲག་པོའི་ཟོར་རྫས་བཅས། ། ཁྲག་འཐུང་དྲེགས་པ་ཀུན་འདུལ་དཀྱིལ་འཁོར་ལྷ།།
འདས་དང་མ་འདས་ཁྲོ་ཚོགས་བྱེ་བས་བསྐོར། ། བཀའ་གཉན་དྲེགས་པ་སྡེ་བརྒྱད་དམག་
དཔུང་བཅས། ། མི་བཟད་དྲག་ཁྲོས་ཁྲོ་གཏུམ་འཇིགས་སུ་རུང་། ། ཧཱུཾ་ཕཊ་བྩོ་བཟློག་ང་རོས་
སྟོང་གསུམ་གཡོ། ། གཏུམ་དྲག་མེ་དཔུང་འཚུབ་མས་སྣང་སྲིད་འགེངས། ། གནམ་ལྕགས་
ཐོག་མདའི་ཚ་ཚ་སྐར་ལྟར་འཁྲུགས། ། དུག་ནད་མཚོན་ཆའི་ཆར་བ་སེར་ལྟར་འབེབས། །
ནག་ཕྱོགས་སྡེ་བརྒྱད་བདུད་དང་དམ་སྲིའི་དཔུང་། ། བར་ཆད་མི་མཐུན་ཕྱོགས་རྣམས་མ་
ལུས་པ། ། བསྐལ་པའི་མེ་དང་ཕྲད་པའི་རྩྭ་སྦུར་བཞིན། ། རྡུལ་དུ་རློག་པའི་མཐུ་དང་ལྡན་
པར་གྱུར། ། ཅེས་བརྗོད་ཅིང་བསམ་ལ། ཐུན་གཏོར་སྐབས་འདིར་དམག་ལྟོའི་ཚུལ་དུ་འབུལ། གསེར་སྐྱེམས་
བཏང་ལ་ལས་བྱང་གི་སྒོ་དབྱེ་བྱ། དེ་ནས། ༀ་མི་མངོན་དབྱིངས་ན་བཞུགས་པའི་རྒྱལ་བ་ཞི་ཁྲོའི་
ཚོགས། ། ཨཱཿབཞེངས་ཤིག་བཞེངས་ཤིག་ཆོས་ཀྱི་དབྱིངས་ནས་བཞེངས། ། ཧཱུཾ་བསྐུལ་ལོ་
བསྐུལ་ལོ་འགྲོ་བའི་དོན་ལ་བསྐུལ། ། ཧྲཱིཿམཛོད་ཅིག་མཛོད་ཅིག་བཅོལ་བའི་འཕྲིན་ལས་
མཛོད། ། ཧཱུཾ་ཧཱུཾ་ཧཱུཾ། ཆོས་དབྱིངས་བདེ་ཆེན་གདོད་མའི་ཞིང་ཁམས་དང་། །ཞེས་སོགས་བཞེངས་
བསྐུལ་དང་ཆད་ཐོ་བསྒྲགས། ཐང་ཟོར་ཡིན་ན་སྲེག་ཁང་དུ་ལིངྒ་ལ་འགུག་གཞུག་ལན་མང་བྱས་ལ་གཟུ་དཔང་
བཏང་། ཧཱུཾ་གྲུ་གསུམ་དམར་ནག་གནམ་ལྕགས་སྣོད་ཡངས་སུ། ། ཞེས་བཟློག་པ་དང་བཅས་པས་
གཏོར་ཆེན་འཕང་། ཧཱུཾ། རང་ཉིད་གསང་བདག་སོགས་ཀྱིས་སྲུང་འཁོར་བསྒོམས། བསྟན་མ་
སྐྱོང་བ་ནི། བྷྱོཿ རྟེན་འབྲེལ་བཅུ་གཉིས་རྣམ་དག་པའི། ། བོད་སྐྱོང་བསྟན་མ་བཅུ་གཉིས་
ཚོགས། ། རྟོགས་ན་ཡེ་ཤེས་ཌཱ་ཀི་མ། ། མ་རྟོགས་ཤ་ཟའི་མ་མོ་ཆེ། ། སློབ་དཔོན་པདྨ་ཐོད་
ཕྲེང་སོགས། ། རྒྱ་བོད་གྲུབ་པའི་རིག་འཛིན་གྱི། ། སྤྱན་སྔར་ཁས་བླངས་དམ་བཅས་
བཞིན། ། བཀའ་ཡི་གཏོར་མ་འདི་ལོངས་ལ། ། བསྟན་དང་རྣལ་འབྱོར་བྱ་ར་མཛོད། ། བོད་
ཁམས་འཇིག་རྟེན་སྲུང་ཞིང་སྐྱོངས། ། དལ་ཡམས་རིམས་ནད་འཁྲུགས་རྩོད་བཟློག །
བཅོལ་བའི་འཕྲིན་ལས་འགྲུབ་པར་མཛོད། ། གཏོར་གཞུང་སྟེང་དུ་བྲོ་བརྡུང་། མཆོད་བསྟོད་ཡིག་
123

གསང་བདག་གི་ཟོར་གྱི་འཕྲིན་ལས།
བརྒྱ་ཉེར་བསྡུ་སོགས་དཀྱུས་ལྟར་བྱའོ། ། སྨྲས་པ། དཔལ་སྟུག་ཡོངས་ཀྱི་མཐུ་སྟོབས་འདུས་པའི་
སྤྲིན། ། དྲག་སྦྱོར་གནམ་ལྕགས་ཚ་ཚ་ཁོལ་བའི་ཐོག ། ཕས་རྒོལ་བྲག་རི་ཐལ་བར་རློག་
པའི་ཕྱིར། ། བསྐུལ་བྱེད་ཟོར་གྱི་ལས་རིམ་འདི་ན་གསལ། ། རྣམ་དག་སེམས་བསྐྱེད་ལྟ་
བུའི་གདེངས་ལྡན་ཞིང་། ། བཟླས་བསྒོམ་ཚད་དུ་ཕྱིན་པའི་སྔགས་འཆང་ལ། ། སྙིགས་མའི་
འཚུབ་འགྱུར་བཟློག་པའི་ལག་ཆ་རུ། ། གཏད་ཀྱི་ཙན་དན་སོལ་བར་བྱ་ཕྱིར་མིན། །
མཁས་གྲུབ་རིམ་བྱོན་རིན་ཆེན་ཀཱ་ལ་ཤ ། ཚར་དུ་དངར་བའི་གྲལ་དུ་རྫ་བུམ་བཞིན། །
བླུན་རྨོངས་བདག་འདྲས་སྨྱོ་ཧམ་སྤྱི་བརྟོལ་གྱིས། ། ཟབ་ཆོས་ཁ་རྩེད་བྱེད་པ་ཡ་ངའི་རྒྱུ་
འོན་ཀྱང་རིག་འཛིན་གྲུབ་པའི་དཔའབོ་དེས། ། རང་གཞུང་སྒྲུབ་འཕྲིན་དབང་གི་རྒྱལ་
པོའི་ནོར། ། མངོན་སྤྱོད་ལས་སྦྱོར་རྒྱལ་མཚན་རྩེར་མཆོད་པའི། ། ལས་འདི་ཁོ་བོའི་སྐལ་
བར་བཞག་གམ་སྙམ། ། འདི་བྲིས་དགེ་བས་བདུད་སྡེའི་སྨག་རུམ་ཀུན། ། གསང་བདག་
འཕྲིན་ལས་རྟ་བདུན་འོད་ཟེར་གྱིས། ། ཉེར་བཅོམ་བསྟན་འགྲོའི་ལེགས་ཚོགས་རྫོགས་
ལྡན་གྱི། ། སྣང་བ་མཛད་མེད་དགའ་སྟོན་རྒྱས་གྱུར་ཅིག ། ཅེས་གསང་བདག་དྲེགས་འདུལ་བདུད་
སྡེ་ཕྱེར་འཐག་གི་སྒྲུབ་ཐབས་ཀྱི་ཟུར་འདེབས་དྲག་པོ་ཟོར་གྱི་འཕྲིན་ལས་གནམ་ལྕགས་འབར་བའི་འཁོར་ལོ་
ཞེས་བྱ་བ་འདི་ནི་དོན་གཉེར་ཅན་འགའཞིག་ནས་སྔ་ཕྱིར་བསྐུལ་བ་བཞིན། ༧ གྲུབ་དབང་དམ་པའི་རྡོ་རྗེའི་
གསུང་གི་ཞབས་འདེགས་སུ་དམིགསཤིང་རང་གཞན་ཀུན་ལ་ཕན་ཞིང་མཁོ་བར་མཐོང་སྟེ། ལས་སྨོན་གྱི་འབྲེལ་
བའི་མཐུ་ལས། ༧ གང་གི་མཚན་རྟགས་འཆང་བའི་དུས་མཐའི། ༧ སྔགས་བཙུན་ཆེ་མཆོག་རོལ་པ་རྩལ་གྱིས་
སུག་བྲི